Lav et referat af nedenstående tekst:

Tekst:
Selvom Hjørring egentlig er en del af fællesskabet i Vendsyssel Elite Badminton, har klubben aldrig spillet en hjemmebanekamp i Hjørring. De foregår altid i Frederikshavn Kommune. Men når holdet tirsdag aften møder Team Skælskør-Slagelse bliver det en historisk hjemmebanekamp uden for Frederikshavn, for kampen afholdes i Hallen Park Vendia i Hjørring. - Vi har haft Hjørring med i vores holdfællesskab siden 2016, og det er nu også lykkedes os at få Hjørring Kommune til at bakke projektet op. Det er årsagen til, at vi spiller i Hjørring i aften, siger VEB's formand, Jan R. Jensen. 90 sponsorer er allerede tilmeldt aftenens kamp, men arrangørerne, der er spændte på, hvor stor interessen for kampen er, håber på mellem 300 og 350 tilskuere. Vigtige point på spil Særligt for VEB-spilleren Victor Svendsen, der ligger som nummer 54 på verdensranglisten, er kampen speciel. Hans tidlige badminton år foregik nemlig i Hjørring Badminton Klub, og netop ungdomsspillerne fra den klub er inviteret til badmintonhygge inden kampen. Vendsyssel Elite Badminton tog i sidste sæson danmarksmesterskabet, og i aftenens kamp er der vigtige point på spil for at generobre titlen. Efter to kampe med to sejre ligger holdet på en tredjeplads, mens aftenens modstandere ligger på en femteplads, pointene er derfor vigtige for at nå DM-semifinalerne. Torsdag aften skal VEB igen i kamp, denne gang mod Aarhus AB på udebane. - Det er to vanskelige kampe. Henter vi to sejre, ser det for alvor godt ud, vurderer Jan R. Jensen.

Referat:
Når Vendsyssel Elite Badminton spiller hjemmekampe foregår det normalt i Frederikshavn, men tirsdag bliver hjemmebanekampen for første gang spillet i Hjørring.